**ОБЩИНСКИ ГОДИШЕН ПЛАН ЗА МЛАДЕЖТА 2023 Г.**

**ОБЩИНА САМОКОВ**

# ОБЩИ ПОЛОЖЕНИЯ

Общинският годишен план за младежта (ОГПМ) отразява европейски, национални и местни политики за младите хора, систематизирани в програма с приоритети за всяка конкретна година и специфични акценти, свързани с динамиката в очакванията и потребностите на младежката общност в община Самоков.

Създаването на Общински годишен план за младежта е нормативно постановено, чрез Закона за младежта и се разработва в съответствие с Общинския план за развитие, синхронизира се със Стратегията за подкрепа за личностно развитие на децата и учениците , Наредбата за приобщаващо образование и отправни точки, които предоставя всяка конкретна година.

Страните от ЕС се обединиха около шест основни приоритета за устойчиво развитие на регионите в Европа в следващите десет години. Те са залегнали в основополагащия стратегически документ за провеждането на регионална политика в ЕС – Териториален дневен ред 2030. Териториалният дневен ред 2030 има 6 основни приоритета: балансирано териториално развитие, функционални райони с по-малко неравенства, интеграция и сътрудничество извън административно – териториалните и националните граници, здравословна среда, кръгова икономика и устойчива цифрова и физическа свързаност. Те са насочени към постигането на две основни цели – Справедлива Европа и Зелена Европа. Териториалният дневен ред 2030 ще се изпълнява чрез целенасочени действия и пилотни инициативи, които трябва да засилят многостепенното управление, провеждането на политиките въз основа на конкретните местни нужди, координирано изпълнение и въздействие на секторните политики, сътрудничеството между териториите и териториалното сближаване.

Освен изброените тематични насоки, настоящият план отразява изводи, формирани въз основа на предоставена информация от общински служби и звена, работещи с млади хора. По този начин и тази година имаме увереност, че предвидените дейности отговарят на потребностите на младите хора, поддържат приемственост между отделните годишни планове и мултиплицират резултатите им без да се отклоняват от националните и европейските стратегически документи за младежта.

Предвид рамката на Националната стратегия за младежта (2021-2030) Националната програма за младежта (2021-2025) и европейските стратегически документи за интелигентен, устойчив и приобщаващ растеж, структурата и дефинираните цели в Закона за младежта, Общинският годишен план за младежта 2023 не променя дефинираните цели, направления и логическа рамка. Едновременно с това в Общинският годишен план за младежта 2023 залагаме новите приоритети на младежките политики, които са разработени в Министерство на младежта и спорта и ще бъдат водещи в следващия 10-годишен период. В новата 10-годишна доктрина за младежта до 2030 година стратегически цели са равнопоставеност между формално, неформално и професионално образование, устойчива заетост и младежко предприемачество, ангажираност, участие и овластяване на младите хора, социално

благополучие, свободно време и култура. Всичко това е заложено в настоящия ОГПМ‘2023, което ще гарантира приемственост между младежките политики на двете десетилетия.

Предвидени са дейности, които чрез регионални и местни специфики последователно развиват основните приоритети и визията на Националната стратегия за младежта (2021-2030):

„Автономни млади хора, с устойчиви морално-етични ценности и с добра образователна подготовка, професионални, социални и граждански умения, способни да вземат важни решения за себе си, общността и държавата и да поемат отговорността за тях“.

В обобщение на казаното дотук, философията на Общинския годишен план за младежта 2023 следва актуалната европейска доктрина да отговаря на потребностите, да кореспондира с интересите на младите хора, да допълва познанията им и да улеснява навлизането им на пазара на труда.

При разработването на Общинския годишен план за младежта 2023 са взети под внимание и текстовете на ревизираната Европейска харта за участието на младите хора в живота на общините и регионите, Световна програма за действие на младежта, приета с резолюция на Общото събрание на ООН, Стратегия на ЕС за инвестиране в младежта и мобилизиране на нейния потенциал, както и обновената рамка за европейско сътрудничество в сектора на младежките дейности.

# СИТУАЦИОНЕН АНАЛИЗ И ПРЕДИЗВИКАТЕЛСТВА ПРЕД МЛАДИТЕ ХОРА В ОБЩИНА САМОКОВ

Младите хора в Община Самоков, наблюдавани в общия контекст на възрастовата група и в своята индивидуалност, носят характерните особености на младежката общност в глобалния европейски и световен план. Отличава ги динамичното развитие на възгледите и възприятията им като представители на ново поколение.

Най-разпознаваем в младежката общност остава стремежът към независимост, подхранван от разнообразни информационни източници, чрез които различни по своята същност авторитети се превръщат в модели за подражание. Това понятие младежите свързват преди всичко с финансовата свобода. Проучването на техните нагласи ясно показва, че материалният аспект има водеща роля, когато степенуват категориите на собствената си ценностна система. Те измерват успеха с нивото на социална и икономическа свобода, до което могат да достигнат с професионална реализация или друга форма на изява. Това обуславя стремежа да вземат самостоятелни решения в желанието им да намерят своето поприще и призвание.

В този деликатен период на техния живот оказват влияние обективни и субективни фактори, сред които най-силно въздействие имат незадоволителните условия на младежкия пазар на труда. Пазарният глад за определени специалисти все повече се разминава с реалните възможностите на професионалното образование от една страна, а от друга нивото на компетентност на младите специалисти често не кореспондира нито с тяхната самооценка, нито с изискванията на работодателите. В този процес полезната роля на Общината е да посредничи в партнирането и диалога между образованието и бизнеса, да насърчава навлизането на дуалното образование в сфери, важни за икономическия и социален микроклимат.

Образователната инфраструктура за всички етапи на обучение в Община Самоков е добре разгърната и осигурява равнопоставен достъп до образование и извънкласни дейности. Представени са всички образователни степени и във всяка една от тях има образователни институции с традиции за качествено образование. Към момента в Община Самоков съществуват:

* 1 начално училище;
* 6 основни училища;
* 1 средно училище;
* 1 профилирана гимназия;
* 2 професионални гимназии;
* 1 спортно училище;
* 1 обединено училище;

В дневна форма на обучение за настоящата учебна година, са записани 3685 ученици от 1 до 12 клас, от които 9-12 клас /младежи/ - 1074. Във вечерна форма /след навършени 16 години/ се обучават 85 - в ПГ по Туризъм. От 8 до 12 клас от общо 1407 ученици в професионални паралелки се обучават 1000 ученика, а в профилирани паралелки - 407 ученика.

Детските заведения в община Самоков са пет, включително филиали в селата Говедарци, Бели Искър, Райово, Широки дол и Радуил.

Медицинските специалисти в училищата и детските заведения са на издръжка на общината и са общо 21.

В тази връзка всички програми на Община Самоков за осъвременяване на материалната база, за по-висок стандарт на образование и път за високите технологии във всички сфери за развитие на младите хора, са отговор на потребностите на младежката общност. Важен акцент е наличието на общинска нормативна уредба за стимулиране на ученици с изявени дарби и изключителни постижения в науката и изкуството. Ежегодно от Общински съвет – Самоков се приема Общинска програма за закрила на деца с изявени дарби, която включва мерките от програмата по чл. 11, ал. 1 от Наредбата за условията и реда за осъществяване на закрила на деца с изявени дарби, приета с ПМС №298 от 17.12.2003 г. (изм., бр. 30 от 31.03.2020 г., в сила от 31.03.2020 г.) и мерки, приети с Решения на Общински съвет - Самоков ,а именно - 9 стипендии за талантливи студенти и ученици от степен средно образование в областта на хуманитарните, природо-математическите науки, изкуствата и спорта и 2 стипендии за млади талантливи спортисти от зимните спортове. За 2022 година от ММС и МОН са одобрени 9 кандидати, който получават държавна стипендия в размер на 1 620 лв. за една календарна година. Стипендиантите са с постижения в областта на спорта, изкуствата и науката. Носителите на общинска стипендия за текущата учебна година са 11. Мерките за закрила на деца с изявени дарби, извън мерките по програмата по чл. 11, ал. 1, се финансират от собствени приходи по ред, определен от Общинския съвет. Програмата предвижда насърчаване на творческите, научните и спортните заложби и потребности на деца с изявени дарби в областта на изкуството, науката и спорта, класирани на национално или международно равнище.

За отпадналите от образователната система младежи до 16-годишна възраст причините са съвместно семейно съжителство, или поради системни неоправдани отсъствия от учебни занятия. В повечето от случаите родителите не са мотивирани и подкрепят децата си в това им поведение. В този смисъл Общината изпълнява задълженията си в рамките на Механизма за съвместна работа на институциите по обхващане и задържане в образователната система на деца и ученици в предучилищна и училищна възраст.

Днес източниците на специализирана информация, както и на специализирани консултации и услуги се приемат за даденост. Община Самоков има изградена много добра културна и образователна инфраструктура, която предоставя на своите младежи достъп до информация и услуги чрез няколко източника:

На територията на общината има една общинска библиотека, оборудвана с компютърна зала с интернет. Библиотеката има два филиала в града. От 2019 г. свободна WiFi зона започна да функционира и на територията на парк „Крайискърец”.

26 са читалищата, които развиват дейност - 4 в град Самоков и 22 в селата. Към тях са сформирани читалищните състави участват много млади хора, които се изявяват във всички прояви от културния календар на общината и селата.

Към Младежки дом - Самоков са организирани 12 клуба и състави с различни творчески направления, с цел организиране на свободното време на младежите, включително и в почивните дни.

Историческия музей разработва специална образователна програма, насочена към учениците и младите хора.

И през новия период се планира да продължи изграденото дългогодишно партньорство с ръководствата на училищата и класните ръководители, така че млади хора да участват във всички културно – масови и спортни събития от календара на общината.

Важен акцент в работата с младите творци ще продължи да бъде създаването на условия за насърчаване и активно включване в европейския и световен културен обмен, чрез участие в престижни международни конкурси и фестивали.

Основна предпоставка за здравословен начин на живот на младите хора е наличието на условия и интерес към физическото възпитание и спорт, като през последните години се забелязва възходяща тенденция на интереса към спорта. Община Самоков полага целенасочени усилия за развитието на детско-юношеския спорт и създаване на условия за масово практикуване на различни видове спорт.

Своята дейност в общината развиват 26 клуба с над 1000 трениращи. Спортни обекти за масов спорт са: многофункционална спортна зала „Арена Самоков”, плувен басейн в хотел „Арена”, скейт парк, пъмп трак, велоалеи, външни фитнес площадки, въжена градина, рампи за скейтборд и кътове за шахмат и тенис на маса, ледена пързалка. През 2019 година бяха обновени спортните площадки в училищата „Митрополит Авксентий Велешки” и „Станислав Доспевски”, физкултурният салон в ОУ „Св.Св. Кирил и Методий”, оборудван в модерни съоръжения, също бе завършен. За високо спортни постижения се използват спортния комплекс към СУ „Никола Велчев”, професионална спорна база на стадион „Искър” и още две треноровъчни футболни игрища, мотополигон, зала за лека атлетика, ски шанца. Беше обновен ролбана в парк „Ридо”. Всяка година се реализира общинска програма за насърчаване и развитие на физическото възпитание и спорта. Съгласно тази програма за 2023 година се предвиждат средства от бюджета за подпомагане на спортните клубове, ремонт, благоустрояване и издръжка на спортните обекти – общинска собственост, субсидиране на 15 спортни състезания под егидата на община Самоков, за домакинства на престижни национални и международни състезания, награждаване на спортист, треньор и отбор на годината. Със средства от общинския бюджет се осигуряват и 18,5 щатни бройки за треньори. Общинският спортен календар включва голям брой събития и прояви, насочени към насърчаване на активния начин на живот на младите хора.

Община Самоков осигурява безплатен достъп на учениците до ледената пързалка и плувния басейн на хотел „Арена“.

Налице е общински регистър на спортните клубове, който се актуализира за календарната година.

Всяка година се стремим да осигурим максимален обхват на училищата за участие в общинския кръг на Ученическите игри.

В края на 2022 г. бе подписано с нов, 5 годишен срок, Споразумението между Община Самоков и «Бороспорт» АД за свободен достъп до подемните съоръжения в к.к.Боровец за учениците в Община Самоков.

# ПРИОРИТЕТИ И СПЕЦИФИЧНИ ЦЕЛИ НА ОБЩИНСКАТА ПОЛИТИКА ЗА МЛАДЕЖТА

Общинският годишен план за младежта‘2023 е разработен като комплекс от мерки и дейности, които обуславят успешно партньорство между всички сектори, свързани с живота на младите хора. Ето защо настоящата програма се основава на традиционното

сътрудничество и разчита на добрата координация в сфери като образование, трудова заетост, социално включване, здравеопазване, младежко доброволчество.

В изпълнение на Националната стратегия за младежта многосекторният подход следва своето логическото развитие на регионално, областно и общинско ниво чрез официално утвърдени секторни политики за формулиране, изпълнение и оценка на младежките дейности.

Доктрината на ЕС за младежта се фокусира върху 5 основни приоритета, които са базови и за настоящия Общински годишен план за младежта:

* участие;
* информация;
* неформално образование;
* доброволчески дейности;
* по-добро разбиране и познаване на проблемите на младежта.

В тази връзка Общинският годишен план за младежта‘2023 предвижда дейности, чрез които младите хора имат повече възможности:

* за участие в обществения живот, в обществени дискусии и вземане на решения за развитието на общината и общността;
* за знания, мобилност, заетост и социално включване като прилагат метода

„Открита координация“;

* за достъп до неформално образование и форми за учене през целия живот;
* за ключови компетентности, дефинирани от Европейската референтна рамка, които обуславят повишаване на качеството на живот и личностното израстване;
* за създаване на младежка инфраструктура в изпълнение на националните приоритети и регионалните политики за младежта;
* за получаване на подкрепа и разбиране от обществото;

Общинският годишен план за младежта‘2023 цели постигането на националните приоритети чрез:

* засилване ролята на младите хора в обществото;
* поощряване на инициативи за ангажираност и участие;
* свързване и партньорство за по-добър старт в живота;
* очертаване на позитивна житейска перспектива и бъдеще.

Настоящият документ е отворен за корекции през годината и подлежи на промени и допълнения при постъпване на предложения за младежки дейности.

# ДЕЙНОСТИ ЗА ИЗПЪЛНЕНИЕ НА ПОЛИТИКАТА ЗА МЛАДИТЕ ХОРА В ОБЩИНА САМОКОВ

|  |  |  |  |  |
| --- | --- | --- | --- | --- |
| **№** | **Дейности** | **Срок на****изпълнение** | **Отговорни институции** | **Финансиране** |
| **1. СТРАТЕГИЧЕСКА ОС: НАСЪРЧАВАНЕ НА НЕФОРМАЛНОТО ОБУЧЕНИЕ** |
| ***1.1. ПОВИШАВАНЕ НА ДОСТЪПА ДО НЕФОРМАЛНО ОБУЧЕНИЕ ЗА РАЗВИТИЕ НА******КЛЮЧОВИ КОМПЕТЕНТНОСТИ*** |
| **1.1.1. Подкрепа за неформалното обучение чрез разширяване на мрежата от доставчици** |
| 1. | *Дейност 1* „Реализиране на събития и нестандартни форми на обучение заинтелигентно израстване и социално приобщаване.“ | 2023 г. | община, фондация „Сийд“ | община, фондация „Сийд“ |
| 2. | *Дейност 2* „Европейско развитие имладежка мобилност“ | 2023 г. | община, фондация „Сийд“, училища | община, фондация „Сийд“, училища |
| 3. | *Дейност 3* „Развиване на културата забезопасност на движението по пътищата“ | 2023 г. | община Самоков;училища, полиция | община, училища |
| 4. | *Дейност 4* „Организиране на общински кръг на Национално състезание побезопастност на движението 2023“ | 2023 г. | община, училища | община Самоков |
| **1.1.2. Насърчаване на участието на младите хора в неформално обучение и информално****учене** |
| 5. | *Дейност 1* „Насърчаване активността и участието на младите хора в програмите„Еразъм“ и „Европейски корпус за солидарност“ | 2023 г. | община, училища,  | не е необходим |
| 6. | *Дейност 2* „Осигуряване на възможности за стаж и доброволчество в различниинституции“ | 2023 г. | община | община |
| ***1.2. ПОВИШАВАНЕ НА КАЧЕСТВОТО НА НЕФОРМАЛНО ОБУЧЕНИЕ*** |
| **1.2.1. Създаване на инструменти за валидиране и разпознаване на умения, придобити в****рамките на неформално обучение, информално учене и на резултати от учене чрез опит** |
| 7. | *Дейност 1* „Предоставяне на пространство и подкрепа за самоорганизирането намладите хора в сферата на неформалното и самостоятелно учене“ | 2023 г. | Община, фондация „Сийд“ | Община, фондация „Сийд“ |
| 8. | *Дейност 2* „Предоставяне на информация за валидиране на умения, придобити в рамките на неформалното образование или учене и на резултати отучене чрез опит“ | 2023 г. | община | не е необходим |
| **2. СТРАТЕГИЧЕСКА ОС: НАСЪРЧАВАНЕ НА ЗАЕТОСТТА И ПОДКРЕПАТА ЗА****МЛАДИ ХОРА, КОИТО НЕ УЧАТ, НЕ РАБОТЯТ И НЕ СЕ ОБУЧАВАТ (NEETS)** |
| ***2.1. НАСЪРЧАВАНЕ НА ЗАЕТОСТТА НА МЛАДИТЕ ХОРА*** |
| **2.1.1. Осигуряване на възможности за обучение, за професионална квалификация и****ключови компетентности, съобразно търсенето на пазара на труда** |
| 9. | *Дейност 1*„Подкрепа за кариерно ориентиране на младите хора с оглед потребностите на младежите и пазара натруда в Община Самоков“ | 2023 г. | община, местен бизнес | община |
| 10. | *Дейност 2* „Информационни срещи закариерно ориентиране“ | 2023 г. | Община, РУО София област | община |
| **3. СТРАТЕГИЧЕСКА ОС: НАСЪРЧАВАНЕ НА АНГАЖИРАНОСТТА, УЧАСТИЕТО И****ОВЛАСТЯВАНЕТО НА МЛАДИТЕ ХОРА** |
| ***3.1. ПОВИШАВАНЕ НА НИВОТО НА ГРАЖДАНСКА АНГАЖИРАНОСТ НА МЛАДИТЕ ХОРА*** |
| **3.1.1. Подкрепа и насърчаване на доброволчеството, както и регулиране на доброволческите дейности** |
| 11. | *Дейност 1* „Организиране на информационни кампании за популяризиране на младежкотодоброволчество“ | 2023 г. | Община Самоков, фондация „Сийд“ | община |
| 12. | *Дейност 2* „Съдействие при организиранена младежки доброволчески инициативи“ | 2023 г. | община  | община |
| 13. | *Дейност 3* „Осигуряване на подходящо обучение и менторство за младитедоброволци“ | 2023 г. | община | община |
| 14. | *Дейност 4* „Популяризиране на възможностите на Европейски корпус за солидарност и развитие на местното имеждународно доброволчество“ | 2023 г. | община | община |
| ***3.2. ПОВИШАВАНЕ НА НИВОТО НА ОВЛАСТЯВАНЕ И КАЧЕСТВЕНО УЧАСТИЕ НА******МЛАДИТЕ ХОРА В ПРОЦЕСИТЕ НА ВЗЕМАНЕ НА РЕШЕНИЯ НА МЕСТНО, НАЦИОНАЛНО И ЕВРОПЕЙСКО НИВО*** |
| **3.2.1. Насърчаване на партньорството за качествено младежко участие и овластяване в****процесите на вземане на решения на местно ниво** |
| 15. | *Дейност 1*„Насърчаване партньорствотомежду младите хора и Общинска администрация в процеса на вземане нарешения“ | 2023 г. | община | не е необходим |
| **3.2.2. Надграждане на съществуващите механизми за качествено младежко участие в процесите на вземане на решения на национално ниво** |
| 16. | *Дейност 1* „Информационни кампании за насърчаване и развитие на младежкото лидерство“ | 2023 г. | община | не е необходим |
| ***3.3. ОСИГУРЯВАНЕ НА ПОДКРЕПЯЩА СРЕДА ЗА МЛАДЕЖКИТЕ ОРГАНИЗАЦИИ И******ПОПУЛЯРИЗИРАНЕ НА ПОЛЗИ ОТ ТЯХНАТА РАБОТА*** |
| **3.3.1. Повишаване на капацитета и устойчивостта на младежките организации** |
| 17. | *Дейност 1* „Провеждане на целенасочени проучвания за потребностите отинформация по въпроси, които засягат младите хора“ | 2023 г. | община | община |
| **3.3.2. Повишаване на информираност за възможностите за финансиране на младежки****проекти и оптимизиране на процедурите за кандидатстване** |
| 18. | *Дейност 1* „Насърчаване, организиране и подкрепа на младежки инициативи, свързани със съхраняване и поддържане на традициите, обичаите и паметта напоколенията“ | 2023 г. | Община, читалища | Община, читалища |
| **4. СТРАТЕГИЧЕСКА ОС: РАЗВИТИЕ И УТВЪРЖДАВАНЕ НА МЛАДЕЖКАТА РАБОТА В НАЦИОНАЛЕН МАЩАБ** |
| ***4.1. НАСЪРЧАВАНЕ НА ИНОВАТИВНИ ПОДХОДИ В МЛАДЕЖКАТА РАБОТА*** |
| **4.1.1. Подкрепа за развитието на мобилна младежка работа** |
| 19. | *Дейност 1* „Консултиране на младите хора във връзка с образователни програми,младежки програми и проекти“ | 2023 г. | Община, училища, НПО | община |
| 20. | *Дейност 2* “Организиране наинформационни срещи по метода„Връстници обучават връстници “ | 2023 г. | Община, училища, НПО | община |
| **5. СТРАТЕГИЧЕСКА ОС: СВЪРЗАНОСТ, ТОЛЕРАНТНОСТ И ЕВРОПЕЙСКА****ПРИНАДЛЕЖНОСТ** |
| ***5.1. НАСЪРЧАВАНЕ НА СОЦИАЛНОТО ВКЛЮЧВАНЕ НА МЛАДИТЕ ХОРА ОТ УЯЗВИМИ ГРУПИ*** |
| **5.1.1. Насърчаване приобщаването и социалната интеграция на младите хора със****специфични потребности и в риск от маргинализация** |
| 21. | *Дейност 1* „Предоставяне на възможностиза включване в младежки дейности и подкрепа“ | 2023 г. | Община, училища, НПО | община |
| **5.1.2. Повишаване на информираността на младите хора във връзка с проблемите на младежите от уязвими групи** |
| 22. | *Дейност 1* „Провеждане на инициативи и кампании относно формиране на общественоприемливи нагласи и умениясред младите хора“ | 2023 г. | МКБППМН | МКБППМН |
| 23. | *Дейност 2* „Провеждане на индивидуални срещи с психолог за младежи и технитеродители“ | 2023 г. | ЦОП | ЦОП |
| ***5.2. НАСЪРЧАВАНЕ НА ТОЛЕРАНТНОСТ И НЕНАСИЛИЕ, ПРЕВЕНЦИЯ НА АГРЕСИЯ СРЕД МЛАДИТЕ ХОРА, ВКЛЮЧИТЕЛНО И В ОНЛАЙН ПРОСТРАНСТВАТА*** |
| **5.2.1. Насърчаване на партньорствата между институции и неправителствени организации, които работят за превенция и преодоляване на дискриминацията и насилието сред младите****хора** |
| 24. | *Дейност 1* „Проучване сред институции, НПО, семейства, деца и младежи относно разпространението, формите и причините за прояви на насилие и дискриминация сред подрастващите на територията наОбщина – Самоков“ | 2023 г. | МКБППМН | Бюджет на МКБППМН |
| 25. | *Дейност 3* „Популяризиране и разширяване обхвата на групите за взаимопомощ на семейства на младежи в конфликт със закона, относно повишаване на родителския капацитет и прилагане на ефективни, и алтернативни подходи зародителско влияние“ | 2023 г. | МКБППМН | Бюджет на МКБППМН |
| **6. СТРАТЕГИЧЕСКА ОС 6: НАСЪРЧАВАНЕ НА ЗДРАВОСЛОВЕН И ПРИРОДОЩАДЯЩ НАЧИН НА ЖИВОТ** |
| ***6.1. СЪЗДАВАНЕ НА УСЛОВИЯ И НАСЪРЧАВАНЕ НА МЛАДИТЕ ХОРА КЪМ ЗДРАВОСЛОВЕН НАЧИН НА ЖИВОТ, ЗДРАВОСЛОВНО ХРАНЕНЕ, ФИЗИЧЕСКА АКТИВНОСТ И СПОРТ*** |
| **6.1.1. Създаване на условия и насърчаване на физическата активност и спорта** |
| 26. | *Дейност 1* „Провеждане на състезания под егидата на община Самоков“ | 2023 г. | Община, спортни клубове | община |
| 27. | *Дейност 2 „*Създаване на условия и предоставяне на възможности за физическа активност и спорт чрез разширяване и поддържане на материална база и подкрепа на треньорски кадри“ | 2023 г. | община | община |
| **6.1.2. Повишаване на осведомеността по темите за здравословен начин на живот и здравословно хранене** |
| 28. | *Дейност 1* „Организиране на беседи на тема „Здравословен начин на живот, съчетани с походи, излети, спортни игрина открито“ | 2023 г. | МКБППМН | МКБППМН |
| ***6.2. ПРЕВЕНЦИЯ НА ПРОБЛЕМИ, СВЪРЗАНИ С ПСИХИЧНОТО ЗДРАВЕ НА МЛАДИТЕ ХОРА*** |
| **6.2.1. Осигуряване на достъп до услугата психологична подкрепа за младите хора** |
| 29. | *Дейност 1* „Индивидуални консултации с психолог, с цел превенция на психичнизаболявания“ | 2023 г. | ЦОП | ЦОП |
| ***6.3. ПРЕВЕНЦИЯ НА ПРОБЛЕМИ, СВЪРЗАНИ СЪС СЕКСУАЛНОТО И РЕПРОДУКТИВНО ЗДРАВЕ НА МЛАДИТЕ ХОРА*** |
| **6.3.1. Повишаване на информираността по темата за сексуалното и репродуктивно здраве****на младите хора** |
| 30. | *Дейност 1* „Организиране на кампании заздравно образование“ | 2023 г. | Община, здравни медиатори, НПО | Община, НПО |
| ***6.4. ПОСТИГАНЕ НА ОСЪЗНАТА ПРОМЯНА В МИСЛЕНЕТО И ПОВЕДЕНИЕТО НА МЛАДИТЕ ХОРА ПО ОТНОШЕНИЕ НА ОПАЗВАНЕ НА ОКОЛНАТА СРЕДА***  |
| **6.4.1. Стимулиране и подкрепа на младежки доброволчески инициативи в областта на опазването на околната среда и формиране на устойчива екологична култура и поведение** |
| 31. | *Дейност 1* „Организиране на екологични доброволчески инициативи, свързани соблагородяване на градската среда“ | 2023 г. | община | община |
| 32. | *Дейност 2* „Организиране на екологични доброволчески инициативи, с целосъзнаване и промяна в мисленето“ | 2023 г. | Община, общинско лесничейство, училища | Община, общинско лесничейство |
| **7. СТРАТЕГИЧЕСКА ОС 7: НАСЪРЧАВАНЕ НА КУЛТУРАТА И ТВОРЧЕСТВОТО СРЕД МЛАДИТЕ** |
| ***7.1. ПОВИШАВАНЕ НА ДОСТЪПА ДО КУЛТУРА И НИВОТО НА КУЛТУРНО УЧАСТИЕ******НА МЛАДИТЕ ХОРА*** |
| **7.1.1. Насърчаване на мобилността на младежките творчески трупи и подкрепа за мобилни форми на изкуство и култура** |
| 33. | *Дейност 1* „Организиране и провеждане на конкурси, фестивали и форуми в областта на изкуствата“ | 2023 г. | Община  | община |

# ОСИГУРЯВАНЕ НА ИНФОРМАЦИЯ И ПУБЛИЧНОСТ НА ОБЩИНСКИЯ ГОДИШЕН ПЛАН ЗА МЛАДЕЖТА.

Мерките за информираност и публичност на ОГПМ‘2023 са предвидени във всяка дейност от различните направления според спецификите на конкретните инициативи, събития, акции и кампании. Всички прояви на младежка активност, предмет на ОГПМ‘2023, се популяризират с прессъобщения на официалната интернет страница на Община Самоков и в социалните мрежи ЦОП Самоков и неформалните младежки групи, формирани за всяка конкретна инициатива. Местните и централни медии се уведомяват чрез пресконференции или публикации. Всички събития с фестивален и конкурсен характер имат бюджет за информация и публичност, в тази връзка според спецификата на събитието се изработват транспаранти, винили (за сцена, стена, билборд), флайери, работни материали, рекламни тениски и др.